Osnovna škola „Blaž Tadijanović“

Podvinjska 25, Slavonski Brod

**Javni poziv učenicima Osnovne škole „Blaž Tadijanović“ za sudjelovanje**

**u Erasmus+ projektu mobilnosti**

**(broj Erasmus akreditacije: 2024-1-HR01-KA120-SCH-000265794)**

Osnovna škola „Blaž Tadijanović“ u Slavonskom Brodu nositelj je Erasmus akreditacije u području odgoja i obrazovanja (odobrena prijava vodi se pod brojem 2024-1-HR01-KA120-SCH-000265794) te, tijekom razdoblja akreditacije (2025.-2027.), radi na ostvarenju sljedećih ciljeva:

* formiranje učenika i učitelja naše škole u uspješne digitalne građane s ciljem modernije nastave i aktivnijeg i raznovrsnijeg korištenja digitalnih resursa
* povećanje tjelesne aktivnost i zdrave navike učenika kroz različite predmete u školi i načine poučavanja
* promicanje zaštite i očuvanja prirode kroz primjenu energetske učinkovitosti i povećanje recikliranja u školskom okruženju od strane svih dionika škole.

**Sudionici projekta**

U školskoj godini 2025./2026. planirane su dvije mobilnosti učenika, u svakoj mobilnosti po 8 učenika (ukupno 16 učenika).

Pravo podnošenja prijave imaju učenici koji će biti **7. i 8. razred u školskoj godini 2025./2026**.

**Provedba mobilnosti**

Prije same mobilnosti, učenici su obvezni sudjelovati u pripremama za mobilnost i aktivnostima vezanim za isto.

Učenici trebaju imati važeću osobnu iskaznicu te važeću europsku zdravstvenu iskaznicu.

Učenici trebaju pokazivati samostalnost i biti u mogućnosti odvojiti se od obitelji.

Provedba višednevne mobilnosti učenika planirana je u školskoj godini 2025./2026.

Sredstva projekta pokrivaju troškove puta i boravka u inozemstvu.

Tijekom provedbe mobilnosti učenicima će podršku pružati i učitelji u pratnji.

**Rok i način podnošenja prijave**

Rok za podnošenje prijave je **12. lipnja** 2025. godine.

Prijava treba sadržavati ispunjene obrasce koji se nalaze u prilogu Natječaja (učenici ih mogu i preuzeti u školi):

1. popunjeni obrazac prijave koji sadrži opće podatke o učeniku (ispunjava roditelj/skrbnik)
2. suglasnost roditelja/skrbnika za prijavu na Natječaj
3. obrazac uputa za motivacijsko pismo te motivacijsko pismo na engleskom jeziku isprintano i priloženo uz obrazac

Zainteresirani učenici prijavljuju se na javni poziv dostavom prijavne dokumentacije u propisanim obrascima u tajništvo škole u zatvorenim omotnicama s naznakom **„Prijava na Erasmus+ natječaj“** radnim danom od 7:30 do 14 sati, zaključno s **12. lipnjem 2025. godine**.

**Uvjeti za prijavu su:**

* prolazne ocjene
* uzorno vladanje
* minimalno zaključna ocjena dobar (3) iz engleskog jezika u ovoj školskoj godini
* neizrečena pedagoška mjera ukora i/ili strogog ukora u tekućoj školskoj godini

Učenici mogu dobiti dodatne bodove za inkluziju po jednoj od navedenih osnova: učenici iz ruralnih dijelova, učenici koji se školuju po individualiziranom programu (učenici s teškoćama), učenici s kroničnim bolestima, učenici s jednim roditeljem, učenici koji su pripadnici nacionalnih manjina ili učenici pripadnici manjinskih vjerskih zajednica.

Kandidate odabire višečlano Povjerenstvo za odabir učenika temeljem dolje navedenih kriterija.

**Kriterij za odabir učenika i bodovanje kriterija:**

|  |  |
| --- | --- |
| **Kriterij za odabir učenika** | **Bodovanje** |
| Opći uspjeh | 2 - 5 |
| Ocjena vladanja | 2 |
| Izostanci  | odsustvo neopravdanih sati (2 boda)1 neopravdani sat (-1 bod)2-3 neopravdana sata (-2 boda)3-6 neopravdanih (-5 bodova)\* Za više od 6 neopravdanih se učeniku izriče opomena što su dodatni negativni bodovi prema idućem kriteriju, a broj neopravdanih koji prelazi pedagošku mjeru opomene je ukor, što je isključujući kriterij. |
| Prihvatljivo ponašanje(bilješke u e-dnevniku i pedagoške mjere) | Učenik nema ni jednu bilješku o neprimjerenom i neprihvatljivom ponašanju (3 boda)Učenik ima 1-2 bilješke o lakom neprimjerenom ponašanju (-1 bod)Učenik ima 3-5 bilješki o lakom neprimjerenom ponašanju bez izrečene pedagoške mjere (-2 boda)Učenik ima izrečenu pedagošku mjeru opomene (-3 boda) |
| Zaključna ocjena iz engleskog jezika | 3-5 bodova |
| Spremnost ugostiti učenika iz druge škole prilikom domaćinstva mobilnosti.  | 2-4 bodova |
| Motivacijsko pismo | Motiviranost (max 3 boda)Vještine i znanja (max 3 boda)Očekivanja od projekta (max 3 boda)Doprinos projektu (max 3 boda)Izvršenost zadatka (max 3 boda) |
| Posebna postignuća u školi | Županijska razina natjecanja (1 bod)Državna razina natjecanja (2 boda)Pohvala Razrednog vijeća (1 bod)Aktivna uključenost u izvannastavne aktivnosti (1 bod) |
| Dodatni bodovi (Učenici dodatne bodove za inkluziju mogu dobiti po samo jednoj od navedenih osnova) | Učenici iz ruralnih dijelova, učenici koji se školuju po individualiziranom programu (učenici s teškoćama), učenici s kroničnim bolestima, učenici s jednim roditeljem, učenici koji su pripadnici nacionalnih manjina ili učenici pripadnici manjinskih vjerskih zajednica. (1 bod) |

Dokumentacija predana nakon roka i nepotpuna dokumentacija, neće se uvažavati.

**Vrijeme i mjesto objave rezultata natječaja**

Rezultati natječaja bit će objavljeni **do kraja lipnja 2025.** na oglasnoj ploči Škole, web stranici Škole te društvenim mrežama Škole u obliku rang ljestvice (umjesto imena i prezimena pisati će šifra koju si je učenik sam odabrao i napisao na obrascu). Rok za žalbu je 5 dana od objave ljestvice poretka. Žalba se dostavlja u pisanom obliku u tajništvo škole.

Za dodatne informacije učenici i roditelji mogu se obratiti na mail **osbterasmus@gmail.com**.

Erasmus+ koordinatorica: Ravnateljica:

 Kristina Katušić Sanja Spaić